Document ID: 32009R1227

RÅDETS FORORDNING (EU) Nr. 1227/2009
af 15. december 2009
om ophævelse af forordning (EF) nr. 1859/2005 om visse restriktive foranstaltninger over for Usbekistan
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 215, stk. 1,
under henvisning til Rådets fælles holdning 2007/734/FUSP af 13. november 2007 om restriktive foranstaltninger over for Usbekistan (1) som ændret og forlænget ved Rådets fælles holdning 2008/843/FUSP (2),
under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Kommissionen, og
ud fra følgende betragtninger:
(1)
Rådets forordning (EF) nr. 1859/2005 af 14. november 2005 om visse restriktive foranstaltninger over for Usbekistan (3) forbyder salg, levering, overførsel eller eksport til Usbekistan af udstyr, der kan anvendes til intern undertrykkelse, og levering af visse former for finansieringsmidler, finansiel bistand eller teknisk bistand til fysiske eller juridiske personer, enheder eller organer i eller til brug i Usbekistan.
(2)
Rådet konkluderede den 27. oktober 2009, at de restriktive foranstaltninger over for Usbekistan som omhandlet i fælles holdning 2007/734/FUSP, der er ændret og forlænget ved fælles holdning 2008/843/FUSP, ikke bør forlænges, når de udløber den 13. november 2009.
(3)
Forordning (EF) nr. 1859/2005 bør derfor ophæves med virkning fra det tidspunkt, hvor de restriktive foranstaltninger i fælles holdning 2007/734/FUSP udløber -
VEDTAGET DENNE FORORDNING:
Artikel 1
Forordning (EF) nr. 1859/2005 ophæves.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 14. november 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. december 2009.

Labels: 18
3
15
5